लश्कर और जैश हैं आईएसआई के अंग :  हेडली  
अमेरिकी अदालत में मुंबई हमले की सुनवाई के दौरान डेविड हेडली के बयान से आईएसआई की मुश्किलें बढ़ सकती हैं।
अमेरिकी अदालत में मुंबई हमले की सुनवाई के दौरान डेविड हेडली के बयान से आईएसआई की मुश्किलें बढ़ सकती हैं। हेडली के मुताबिक आईएसआई और लश्कर को अलग नहीं किया जा सकता है। लश्कर और जैश-ए- मोहम्मद आईएसआई के ही तहत आते हैं।   कोर्ट में यह बात भी सामने आई की आईएसआई ने ही हेडली को जासूस बनने की ट्रेनिंग दी थी। उसने यह भी कहा है कि आईएसआई ही लश्कर को आर्थिक मदद मुहैया कराती है। हेडली के मुताबिक हाफिज सईद ने ही उसे जेहाद के लिए उकसाया है।   हेडली के इस खुलासे और कबूलनामे से मुंबई हमलावरों और आईएसआई चीफ़ के बीच रिश्ते के सबूत आने की उम्मीद है। मुकदमे की सुनवाई 12 सदस्यों की ज्यूरी कर रही है।